କହୁଣୀ ସ୍ଥାନଚ୍ୟୁତି

କହୁଣୀ ସ୍ଥାନଚ୍ୟୁତି କୁହାଯାଏ ଯେତେବେଳେ ‌କ‌ହୁଣୀରେ ହ୍ୟୁମରସ ଅସ୍ଥି ସ‌ହିତ ଅଲନା ଅସ୍ଥିର ସଂସ୍ପର୍ଶ ଲୋପ ପାଏ । ଏହାର ଲକ୍ଷଣରେ କହୁଣୀରେ ବିକୃତି ଦେଖାଯାଏ ଏବଂ ଗୁରୁତର ଯନ୍ତ୍ରଣା ହୁଏ ।  ଜଟିଳତାରେ କହୁଣୀର ପ୍ରଚଳନ କମିଯାଏ ଓ ଶକ୍ତ ହୋଇପାରେ।  

କାରଣରେ ସାଧାରଣତଃ ପଡ଼ିଯିବା ଆଘାତ ଯୋଗୁ ହୁଏ । କୁସ୍ତି ଏବଂ ଜିମ୍ନାଷ୍ଟିକ କ୍ରୀଡା ସମୟରେ ହୋଇପାରେ ।  କହୁଣୀ ଗଣ୍ଠି ଚାରିପାଖରେ ଥିବା ଲିଗାମେଣ୍ଟରେ ଆଘାତ ଯୋଗୁ ଏହା ହୁଏ । ଏକ୍ସ-ରେ ଦ୍ୱାରା ରୋଗ ନିର୍ଣ୍ଣୟ ସମର୍ଥିତ ହୁଏ । ପ୍ରକାରଗୁଡ଼ିକ ମଧ୍ୟରେ ସାଧାରଣତଃ ସରଳ (୭୫%) ଯେଉଁଥିରେ କୌଣସି ଭଙ୍ଗା ନଥାଏ ଏବଂ ଜଟିଳ ଯେତେବେଳେ ଏକ ଅସ୍ଥି ଭଙ୍ଗା ଥାଏ ।  

ପ୍ରାରମ୍ଭିକ ଚିକିତ୍ସାରେ ଗଣ୍ଠି ପୁନସ୍ଥାପନ କରାଯାଏ । ଏହା ପରେ କହୁଣୀକୁ ୯୦ ଡିଗ୍ରୀରେ ରଖି କ‌ହୁଣୀ ପଛ ପାଖରେ ସ୍ଲାବ କିମ୍ବା ସ୍ଲିଙ୍ଗରେ ରଖାଯାଇପାରେ । ଯଦି ଗଣ୍ଠି ପୁନସ୍ଥାପନ ପରେ ପୁନଃବିଚ୍ଛିନ୍ନ ହୁଏ କିମ୍ବା ଏକ ଭଙ୍ଗା ଥାଏ, ତେବେ ଅସ୍ତ୍ରୋପଚାର ଆବଶ୍ୟକ ହୋଇପାରେ । ପ୍ରାରମ୍ଭିକ ଗତି ବ୍ୟାୟାମ ସୁପାରିଶ କରାଯାଏ। 

କହୁଣୀ ସ୍ଥାନଚ୍ୟୁତି ସାଧାରଣ ନୁହେଁ । ଏହା ଏକ ବଡ଼ ସନ୍ଧିଚ୍ୟୁତିର ଦ୍ୱିତୀୟ ସବୁଠାରୁ ସାଧାରଣ ଅବସ୍ଥା ଅଟେ ଓ ପ୍ରତି ବର୍ଷ ପ୍ରାୟ ୨୦,୦୦୦ ଲୋକଙ୍କ ମଧ୍ୟରୁ ଜଣଙ୍କଠାରେ ଘଟେ ।  ଏଗୁଡ଼ିକ ପ୍ରାୟତଃ ୧୦ରୁ ୨୦ ବର୍ଷ ବୟସର ଲୋକଙ୍କଠାରେ ଦେଖାଯାଏ ଓ ପୁରୁଷମାନେ ସାଧାରଣତଃ ଅଧିକ ପ୍ରଭାବିତ ହୁଅନ୍ତି ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki